CELEX: 22009D0060
Language: bg
Date: 2009-05-29 00:00:00
Title: Решение на Съвместния комитет на ЕИП № 60/2009 от 29 май 2009 година за изменение на приложение II (Технически правила, стандарти, изпитвания и сертифициране) към Споразумението за ЕИП

3.9.2009   
            
            
               BG
            
            
               Официален вестник на Европейския съюз
            
            
               L 232/11
            
         
      РЕШЕНИЕ НА СЪВМЕСТНИЯ КОМИТЕТ НА ЕИП
   
   № 60/2009
   от 29 май 2009 година
   за изменение на приложение II (Технически правила, стандарти, изпитвания и сертифициране) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
   като има предвид, че:
   
               (1)
            
            
               Приложение II към Споразумението бе изменено с Решение № 27/2009 на Съвместния комитет на ЕИП от 17 март 2009 г. (1).
            
         
               (2)
            
            
               Регламент (ЕО) № 1881/2006 на Комисията от 19 декември 2006 г. за определяне на максимално допустимите количества на някои замърсители в храните (2) следва да се включи в Споразумението. Уместно е да се позволи на Норвегия и Исландия да запазят по-ниските максимални нива на диоксини и диоксиноподобни PCBs в морските масла, които са предвидени в тяхното национално законодателство и които са приети от съображения, свързани с общественото здраве.
            
         
               (3)
            
            
               Регламент (ЕО) № 1126/2007 на Комисията от 28 септември 2007 година за изменение на Регламент (ЕО) № 1881/2006 за определяне на максимално допустимите количества на някои замърсители в храните по отношение на Fusarium токсините в царевицата и царевичните продукти (3) следва да се включи в Споразумението.
            
         
               (4)
            
            
               Регламент (ЕО) № 629/2008 на Комисията от 2 юли 2008 г. за изменение на Регламент (ЕО) № 1881/2006 за определяне на максимално допустимите количества на някои замърсители в храните (4) следва да се включи в Споразумението.
            
         
               (5)
            
            
               Регламент (ЕО) № 1881/2006 отменя Регламент (ЕО) № 466/2001 на Комисията (5), който е включен в Споразумението и който съответно следва да отпадне от Споразумението.
            
         
               (6)
            
            
               Настоящото решение не се прилага за Лихтенщайн,
            
         РЕШИ:
   Член 1
   Глава XII от приложение II към Споразумението се изменя, както следва:
   
               1.
            
            
               Текстът на точка 54щн (Регламент (ЕО) № 466/2001 на Комисията) се заличава.
            
         
               2.
            
            
               След точка 54 щщщш (Директива 2008/60/ЕО на Комисията) се вмъква следното:
               
                           „54щщщщ.
                        
                        
                           
                              32006 R 1881: Регламент (ЕО) № 1881/2006 на Комисията от 19 декември 2006 г. (ОВ L 364, 20.12.2006 г., стр. 5), изменен със:
                           
                                       —
                                    
                                    
                                       
                                          32007 R 1126: Регламент (ЕО) № 1126/2007 на Комисията от 28 септември 2007 г. (ОВ L 255, 29.9.2007 г., стр. 14),
                                    
                                 
                                       —
                                    
                                    
                                       
                                          32008 R 0629: Регламент (ЕО) № 629/2008 на Комисията от 2 юли 2008 г. (ОВ L 173, 3.7.2008 г., стр. 6).
                                    
                                 За целите на настоящото Споразумение разпоредбите на регламента се четат със следната адаптация:
                           В член 1 се вмъква следното:
                           „По отношение на максимални нива на диоксини и диоксиноподобни PCBs в морските масла Исландия и Норвегия могат да запазят максимално ниво за общото количество диоксини, фурани и диоксиноподобни PCBs (WHO-PCDD/F-PCB-TEQ) от 5 pg/g мазнини.““
                        
                     
         Член 2
   Текстовете на регламенти (ЕО) № 1881/2006, (ЕО) № 1126/2007 и (ЕО) № 629/2008 на исландски и норвежки език, които предстои да се публикуват в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 30 май 2009 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (6).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 29 май 2009 година.
      
         
            За Съвместния комитет на ЕИП
         
         
            Председател
         
         Alan SEATTER
         
      
   
   
      (1)  ОВ L 130, 28.5.2009 г., стр. 19.
   
      (2)  ОВ L 364, 20.12.2006 г., стр. 5.
   
      (3)  ОВ L 255, 29.9.2007 г., стр. 14.
   
      (4)  ОВ L 173, 3.7.2008 г., стр. 6.
   
      (5)  ОВ L 77, 16.3.2001 г., стр. 1.
   
      (6)  Без посочени конституционни изисквания.